
ELIMINARE A DESEURILOR INDUSTRIALE

PROFESSIONAL





CONTRACT 

de

Prestări Servicii

pentru colectarea, transportul şi eliminarea deşeurilor industriale

Nr. .........../.....................

I. PARŢILE CONTRACTANTE


S.C. „WASTE PROFESSIONAL” S.RL., cu sediul în Brasov, str. Mircea cel Batran, nr. 49, bl. 36, sc. C, ap. 40, et. 9, jud. Brasov cu punct de lucru in incinta SC COMAT SA, str. Zizinului, nr. 111, Brasov, nr. de înregistrare la Registrul Comerţului J08/90/2010, C.U.I. RO26438269, cont: RO 02BRDE080SV75396050800,  deschis la BRD GSG BRASOV reprezentată legal prin Dl. Lupasc Adrian – Administrator, în calitate de PRESTATOR, pe de o parte

          şi

      SC ...................................................cu sediul în Str. ................................, nr................., jud. ............., înregistrată la Registrul Comerţului sub numarul ............................, C.U.I. ........................, cod IBAN ..............................., deschis la banca .........................., reprezentată legal prin ....................................., denumită în cele ce urmează BENEFICIAR.

au convenit încheierea prezentului contract de prestari servicii cu respectarea urmatoarelor clauze:

II. OBIECTUL CONTRACTULUI

      2.1 Prin prezentul Contract Prestatorul se obligă să efectueze Beneficiarului servicii de colectare, transport şi eliminarea finală a deşeurilor industriale, în schimbul achitării de către acesta a preţului negociat de parţi, aşa cum este specificat în Anexa 1 la acest contact.

          2.2 Prestatorul va efectua serviciile în strictă conformitate cu actele  normative în vigoare ce reglementează activităţile de colectare, transport şi depozitare/(co)incinerare a  Deşeurilor Periculoase, cerinţele legate de  protecţia mediului şi a sănătăţii umane, cu acordul de mediu, precum şi în conformitate şi cu prevederile prezentului contract. 

       2.3 Prestatorul va lua toate măsurile necesare  prevăzute de legislaţia aplicabilă oricând pe durata contractului privind preluarea, recepţia şi eliminarea finală a deşeurilor pentru a preveni sau limita efectele negative asupra mediului, în special poluarea aerului, solului, apei la suprafaţă şi subterane, precum şi riscurile asupra sănătătii populaţiei. 

          2.4 Deşeurile şi cantităţile aproximate care fac  obiectul contractului sunt prezentate în Anexa Nr.1 la prezentul contract. Cantităţile de deşeuri care fac obiectul contractului vor fi recepţionate de reprezentanţii Prestatorului în prezenţa reprezentanţilor Beneficiarului . Acestea vor fi consemnate pe bonuri de cântar în baza cărora va fi emisă factura de catre Prestator.
III.  DURATA CONTRACTULUI

           3.1 Prezentul contract intră în vigoare de la data semnării şi parafării şi are o durată de 1 an (doisprezece luni), de la data încheierii . Nedenunţarea în scris a contractului de către una din părţi, la expirarea acestuia, duce la prelungirea lui pe durată nedeterminată (tacită reconducţiune).

IV. TRANSFERUL PROPRIETĂŢII

             4.1 Transferul de proprietate finală de la Beneficiar către Prestator se va realiză după semnarea documenelor de recepţie a deşeurilor. 

             4.2 La stabilirea limitelor raspunderii se vor avea întotdeauna în vedere principiile consacrate de legislaţia în materie, respectiv principiul , responsabilităţii producătorului/generatorului de Deşeuri” şi principiul „poluatorul plăteşte”, aşa cum este prevăzut în O.U. nr.78/2000 privind regimul deşeurilor apobată cu modificările şi completările ulterioare conform Legii nr. 426/2001 şi OUG 61/2006.

V. OBLIGAŢIILE PRESTATORULUI

            5.1 Prestatorul este obligat să deţină, obţină şi să reânoiască toate permisele, aprobările, avizele autorizaţiile sau licenţele necesare în vederea prestării serviciilor desfăsurate conform contractului. Prestatorul se obligă  să respecte regulile de protecţie a muncii de la sediul Beneficiarului. 

          5.2 Prestatorul va răspunde de transportul şi eliminarea deşeurilor în condiţii legale, cu mijloace de transport autorizat şi la instalaţii autorizate de eliminare/valorificare (depozitare finală/coincinerare, incinerare). 

          5.3 Reprezentanţii Prestatorului vor informa conducerea Beneficiarului despre toate accidentele/incidentele produse pe timpul intervenţiilor.

            5.4  Să preia deşeurile însoţite de următoarele documente:

· Bonul de cântar (în situaţia în care Beneficiarul are mijloacele tehnice de cântărire avizate metrologic; în caz contrar se va lua în considerare nota de greutate a Prestatorului în baza căreia se va întocmi factura fiscală)

· Aviz de însotire a mărfii, cu valoare zero, completat semnat şi parafat de Beneficiar.

· Proces verbal de predare-primire a deseurilor;

· Formular de expediţie/transport deşeuri periculoase „Anexa 2”, conform H.G. nr.1061/10.09.2008;

· Formular  pentru aprobarea transportului deşeurilor periculoase „Anexa 1”, conform H.G. nr.1061/10.09.2008  . Acest formular se completeaza numai in cazul colectarii deseurilor periculoase cantitate mai mare de 1 tonă/an.

               VI. OBLIGAŢIILE BENEFICIARULUI

      6.1 Beneficiarul  declară că deţine  în proprietate deşeurile din Anexa Nr.1 la prezentul contract, în cantităţile estimative prezentate; 

       6.2 Beneficiarul este obligat să achite Prestatorului preţul conform Anexei nr.1 la prezentul contract, pentru prestaţia de preluare, transport şi eliminare finală prin procedee specifice.

      6.3 Beneficiarul este obligat să nu amestece deşeurile generate şi să le separe, înainte de colectare, să asigure încărcarea deşeurilor, gata ambalate corespunzator, in functie de starea fizica a fiecarui deseu conform legii, cu personal propriu, în mijlocul de transport al Prestatorului. 

      6.4 Nerespectarea acestei obligaţii dă dreptul Prestatorului să returneze Beneficiarului, pe cheltuiala acestuia din urmă, deşeurile neconforme sau să perceapă taxe suplimentare de reambalare, manipulare şi eliminarea fracţiilor străine de deşeuri, în baza Procesului Verbal de Neconformitate .
    6.5 Beneficiarul va asigura accesul personalului şi mijloacelor de transport al Prestatorului de la căile publice până la locul de depozitare al deşeurilor şi va creea toate conditiile necesare pentru ca Prestatorul să poată desfăşura în mod corespunzător  operaţiunile de recepţie şi încărcare a Deşeurilor în mijloacele de transport.

      6.6 Beneficiarul va executa inspecţii regulate privind respectarea normelor de securitatea muncii, iar prestatorul trebuie să întreprindă imediat măsurile adecvate pentru eliminarea tuturor anomaliilor identificate. 

     6.7 Beneficiarul este obligat să anunţe prestatorul în cazul în care şi-a schimbat procesul tehnologic, în urma căruia ar putea să îi rezulte alte categorii de deşeuri.

 ALTE OBLIGAŢII

          6.9 La solicitarea oricăreia dintre părţi, reprezentanţii Beneficiarului şi ai Prestatorului vor participa la reuniuni comune pe probleme de protecţia muncii. 

           6.10  Accesul pe teritoriul Beneficiarului va fi permis numai personalului pentru care se face dovada efectuării  instructajului de protectia muncii, şi însoţit de reprezentantul Beneficiarului. 

           6.11 Nerespectarea regulilor de protecţia muncii şi a mediului  are drept consecinţă rezilierea contractului.  

           VII. CONDIŢII ŞI TERMENE DE LIVRARE

            7.1  Încarcărea va fi efectuată de personalul Beneficiarului în conformitate cu regulile de protecţie a muncii şi mediului în vigoare.

           7.2 Proprietatea şi riscurile asupra deşeurilor rămân în sarcina Beneficiarului până în momentul recepţiei/preluării acestora de către Prestator.

           7.3 De la momentul predării deşeurilor, proprietatea şi răspunderea privind manipularea şi gestionarea acestora trec în sarcina Prestatorului.

           7.4 Locaţiile în care Prestatorul se va prezenta cu mijloacele de transport specializate pentru ridicarea deşeurilor sunt : Beneficiar;
           7.5 Transporturile se vor realiza în funcţie de cererea scrisă a Beneficiarului, care trebuie trimisă cu minim 48 ore înainte de data stabilită pentru transport.

            7.6  Ridicarea deşeurilor ce fac obiectul contractului, se va face conform Hotărârii nr.1061 din 10.09.2008 în vigoare, şi pe baza PROCESULUI VERBAL DE PREDARE-PRIMIRE semnat de reprezentanţii ambelor părţi.
VIII. PREŢUL ŞI CONDIŢIILE DE PLATĂ

                8.1 Beneficiarul plăteşte Prestatorului preţul conform Anexa nr.1 la prezentul contract, pentru prestaţia de preluare, transport şi eliminare finală prin procedee specifice.

               8.2  Prestatorul va factura Beneficiarul în termen de 3 zile de la data preluării deşeurilor contravaloarea prestării serviciilor la preţul stabilit de comun acord .
          8.3 Bonul de cântar se va anexa la factura fiscală, în momentul trimiterii acesteia pentru plată. Prestatorul va emite câte un bon de cântar în momentul preluării fiecărei cantităţi de Deşeuri, care vor fi semnate de către reprezentantul Beneficiarului. Bonurile de cântar vor fi emise în două exemplare, câte  unul  pentru fiecare Parte

          8.4 Suma de plată se achită în lei (RON), calculată la cursul de schimb al BNR din data facturii în termen de .............. zile calendaristice, în contul Prestatorului indicat în partea introductivă a contractului sau în numerar.

           8.5 În cazul în care Beneficiarul nu onorează facturile în termen, Prestatorul are dreptul de a solicita, ca penalităţi, o sumă de 0,1% din valoarea facturii pentru fiecare zi de întârziere până la achitarea facturii.

IX. CLAUZE DE VALIDITATE

               9.1. Rezilierea totală sau parţială a contractului nu are nici un efect asupra obligaţiilor deja scadente între părţi. 

              9.2. Prevederile alineatului precedent nu sunt de natură să înlăture răspunderea părţii care , din vina sa , a determinat încetarea contractului.

X. ÎNCETAREA CONTRACTULUI

            10.1  Prezentul contract se consideră desfinţat deplin drept, fără a fi necesară intervenţia unei instanţe judecătoreşti în cazul în care una dintre părţi:

- nu îşi execută sau execută în mod defector una din obligaţiile asumate prin prezentul contract mai mult de 15 zile de la data punerii în întărziere prin notificare asupra acestui aspect de către cealaltă parte contractuală; 

- în cazul în care una dintre parţi este în incapacitate de plăţi sau a fost declanşată procedura de lichidare (faliment);

- în cazul în care una dintre parţi cesionează drepturile şi obligaţiile sale din prezentul Contract, fără acordul scris, prealabil al celeilalte parţi.

             10.2 Rezilierea contractului se notifică Agenţiilor locale pentru Protecţia Mediului de care aparţin beneficiarul şi prestatorul.

XI. FORŢA MAJORĂ

              11.1 Nici una dintre parţi nu răspunde de neexecutarea la termen sau de executarea în mod necorespunzător a oricărei obligaţii ce îi revine în baza prezentului contract , dacă neexecutarea sau executarea defectuoasă a obligaţiei respective a fost cauzată de forţa majoră, aşa cum este definită de lege.

            11.2 Partea care invocă forţa majoră este obligată să notifice celeilalte parţi în termen de maxim 3 zile lucratoare de la producerea evenimentului şi să ia toate măsurile posibile în vederea limitării consecinţelor lui sub sancţiunea neluării în seamă a invocării forţei majore. Partea care invocă forţa majoră este obligată să facă dovada printr-un certificat eliberat de Camera de Comerţ şi Industrie Teritorială în maxim 5 zile şi probată în următoarele 10 zile cu certificat de confirmare a forţei majore.

XII. NOTIFICĂRILE ÎNTRE PARŢI

        12.1  În accepţiunea parţilor contractante, orice notificare adresată de una dintre acestea celeilalte este valabil îndeplinită dacă este transmisă la adresa prevăzută în partea introductivă a prezentului contract .

         12.2 În cazul în care notificarea se face pe cale poştală , ea va fi transmisă prin scrisoare recomandată , cu confirmare de primire (A.R) şi se consideră primită la destinatar la data menţionată de oficiul poştal primitor pe această confirmare.

            12.3 Dacă notificarea se trimite prin fax , ea se consideră primită în prima zi lucratoare după cea în care a fost expediata, doar după confirmarea ei telefonic.

           12.4 Notificarea se consideră efectuată dacă a fost remisă personal sub semnatură autorizată de primire şi/sau prin mijloace moderne de comunicatie: fax/e-mail, cu confirmarea ei.

          12.5 Notificările verbale nu se iau în considerare de nici una din părţi dacă nu sunt confirmate prin intermediul uneia din modalităţile prevăzute la alineatele precedente.

XIII. SOLUŢIONAREA LITIGIILOR

         13.1 Prezentul contract va fi interpretat în concordanţă cu legislaţia română în vigoare.

         13.2. Eventualele litigii ce pot apărea din derularea prezentului contract se vor rezolva de către părţi pe cale amiabilă.

          În cazul imposibilităţii de a ajunge la o soluţionare amiabilă în termen de 30 zile de la apariţia litigiului, părţile sunt de acord ca orice diferenţe de opinie, orice dispută, controversă sau reclamaţie apărută în cadrul sau în legătură cu contractul vor fi înaintate spre soluţionare Instanţelor de  Judecată competente.

XIV. CLAUZA DE CONFIDENŢIALITATE 

         14.1 Parţile contractante se obligă să trateze toate informaţiile şi documentaţiile de care au luat la cunoştinţă în cursul derulării prezentului Contract ca informaţii confidenţiale, să nu le  divulge terţilor şi să păstreze secretul comercial, astfel încât să nu prejudicieze cu nimic cealaltă parte. Parţile contractante vor pastra în strictă confidenţialitate toate datele şi informaţiile comerciale cu privire la preţuri, cantităţi, logistică utilizată, etc, orice denunţare a acestor informaţii de către o parte contractantă care pot leza interesele celeilalte părţi, poate atrage raspunderea părţii implicate în instanţă, cu recuperarea pagubelor create de către partea lezată. 

         Excepţie de la această clauză o constituie autorităţile de mediu.

        Încălcarea de către oricare dintre părţi a obligaţiei de confidenţialitate, va da naştere, în sarcina parţii aflate în culpă, a unei obligaţii de plată, cu tiltul de clauză penală, sumelor avansate de către cealaltă parte, până la momentul respectiv.

        14.2 Părţile se obligă să nu utilizeze pentru executarea prezentului Contract decât personalul care a acceptat să păstreze confidenţialitatea asupra informaţiilor privind prezentul Contract şi a tuturor informaţiilor cu care aceştia din urmă vor intra în contact pe perioada derulării prezentului Contract, în desfăşurarea activităţii de prestări servicii. Părţile îşi asumă responsabilitatea în solidar cu personalul său pentru orice încălcare o obligaţiei de confidenţialitate.

            XV. CLAUZE FINALE

           15.1 Modificarea prezentului contract se face numai prin act adiţional scris încheiat de către parţile contractante.

           15.2 Prezentul contract intră în vigoare la data semnării lui şi înlatură orice întelegere verbală anterioară  încheierii lui.

15.3  Contractul va fi interpretat conform legilor din România.

           Prezentul contract a fost încheiat astazi .........................,  în două exemplare ambele cu valoare de original, câte unul pentru fiecare parte. 

    PRESTATOR:

                                                          BENEFICIAR:   
S.C. „WASTE PROFESSIONAL” S.R.L.             

               
       Brasov                                                                                    Director Comercial
Administrator:       

                                

                                            
                                                      Lupasc Adrian

